open-index/open-wikipedia-markdown huggingface dataset:
Fábrica de Tabacos da Coruña

A **Fábrica de Tabacos da Coruña**, coñecida co nome da **Palloza**, foi creada seguindo o modelo das *Reales Fábricas* como **Real Fábrica de Tabacos de La Coruña**. A súa arquitectura é de estilo neoclásico.

## Historia 
miniatura|Antiga porta principal da Fábrica de Tabacos da Coruña.
A Fábrica de Tabacos da Coruña constituíuse como unha manufactura real. Abriuse no ano 1804 e tiña preto de 5000 persoas traballando, das cales, a maioría eran mulleres. Durante o século XIX creáronse dez fábricas de tabacos no Estado español. A da Coruña foi a segunda en crearse e acabou sendo a máis grande.
Os primeiros conflitos que se rexistran tiveron lugar en 1831 e o 7 de decembro de 1857 tivo nela a primeira folga de mulleres en Galiza polas malas condicións de traballo e pola mecanización da fábrica dentro da corrente ludita que iniciaran os artesáns ingleses.
En 1999 Tabacalera fusionouse coa compañía francesa Seita dando lugar á empresa Altadis, que acordou o peche da fábrica en decembro de 2002.

## Edificio 
miniatura|Imaxe da fachada frontal e o reloxo da antiga Fábrica de Tabacos da Coruña.
miniatura|O edificio da antiga Fábrica de Tabacos no presente (visto dende atrás).
A sede da fábrica ten a súa orixe nos almacéns dos Correos Marítimos instalados en 1764, adaptados como fábrica polo arquitecto Fernando Rodríguez Romay. quedando a antiga como fachada lateral, mais conservando o cartel.

En 2014 comezaron as obras de remodelación para converter o edificio en sede xudicial. e acollen a Audiencia Provincial da Coruña, a Fiscalía e o xulgado de menores, entre outras seccións.

## Cultura 
A Fábrica de Tabacos da Coruña foi o escenario de *A Tribuna* de Emilia Pardo Bazán.

En 2010 rodouse na fábrica, daquela sen uso, o telefilme *A condesa rebelde*, sobre a vida de Emilia Pardo Bazán.

## Notas 
## Véxase tamén 
### Bibliografía 
* 

### Ligazóns externas 
*
Instituto de Crédito Oficial

O **Instituto de Crédito Oficial** (Instituto de Crédito Oficial, oficialmente e en español) é un banco público adscrito ao Ministerio de Economía e Competitividade a través da Secretaría de Estado de Economía e Apoio á Empresa. Foi fundada en 1971, como institución pública responsable da coordinación e control dos bancos. Ten a natureza xurídica de entidade de crédito e consideración de Axencia Financeira do Estado. O financiamento realízase a través da emisión de renda fixa. As súas funcións son, sobre todo, promover actividades económicas que contribúan ao crecemento e desenvolvemento do país, así como a mellora da distribución da riqueza nacional.

## Lista de presidentes 
Debaixo están listados os presidentes que tivo o ICO desde a súa creación en 1971:
* ?? (1971-1978).
* Rafael Bermejo Blanco (1978-1982).
* Miguel Martín Fernández (1982).
* Julián García Vargas (1982-1985).
* Miguel Muñiz de las Cuevas (1986-1995).
* Fernando Becker Zuazua (1996-1998).
* José Gasset Loring (1999-2000).
* Ramón Aguirre Rodríguez (2000-2003).
* Aurelio Martínez Estévez (2004-2009).
* José María Ayala Vargas (2009-2011).
* Román Escolano Olivares (2012-2014).
* Irene Garrido Valenzuela (2014-2015).
* Emma Aguilera Navarro (2015-novembro 2016).
* Pablo Zalba Bidegain (19 de novembro de 2016-presente).

## Notas 
## Véxase tamén 
### Ligazóns externas 
* Sitio web do ICO
Tracktor Bowling

**Tracktor Bowling** foi un grupo de metal alternativo e nu metal formado en Moscova en 1996. No ano 2000 a súa demo "Mutatsiya" obtivo un certo éxito en Rusia e pasaron a estar considerados uns dos principais grupos da escena de rock alternativo rusa. Publicaron o seu álbum de estrea no ano 2002, cun total de cinco álbums de estudio publicados e varios sinxelos. O grupo separouse no 2017.

## Membros
*Lusine "Lou" Gevorkyan (voces)
*Alexander "Kondrat" Kondratyev (voces, guitarra)
*Andrey "Mult" Ponasutkin (guitarra)
*Vitaliy "Vit" Demidenko (baixo)
*Stepan Chetverikov (batería)

## Discografía
### Álbums
**Напролом* (2002)
**Черта* (2005)
**Шаги по стеклу* (2006)
**Tracktor Bowling* (2010)
**Бесконечность* (2015)

### Sinxelos
**It’s Time To…* (2005)
**Время* (2008)
**Поколение Рок* (2008)
**Ни шагу назад* (2009)

## Notas
## Véxase tamén
### Ligazóns externas
*Web oficial
Exército dos Estados Unidos de América

O **Exército dos Estados Unidos de América** (en inglés **United States Army**, abreviado **U. S. Army**) é a maior das pólas das Forzas Armadas dos Estados Unidos de América e a súa principal responsabilidade son as operacións militares terrestres. É un dos sete servizos uniformados dos Estados Unidos e o máis antigo de todas as forzas armadas estadounidenses, pois o moderno exército ten as súas raíces no Exército Continental que se formou o 14 de xuño de 1775 para loitar na Guerra de Independencia dos Estados Unidos (1775-1783), antes da creación dos&nbsp;Estados Unidos como estado independente. Despois desta guerra, o Congreso da Confederación creou o Exército dos Estados Unidos o 3 de xuño de 1784 para substituír o desmobilizado Exército Continental. O exército estadounidense considérase a si mesmo descendente do Continental e data a súa orixe institucional naquela forza armada nada en 1775.

Como servizo militar uniformado, forma parte do Departamento do Exército, que é un dos tres que dependen do Departamento de Defensa. Este exército está dirixido por un funcionario civil, o Secretario do Exército, e por un oficial militar, o Xefe de Estado Maior, que tamén é membro do Estado Maior Conxunto. No ano fiscal de 2017, a forza proxectada para o exército regular era de 460&nbsp;000 soldados, a Garda Nacional tiña 335&nbsp;000 soldados e o exército de reserva 195&nbsp;000. A forza combinada era por tanto de 990&nbsp;000 soldados. Como póla das forzas armadas estadounidenses, a misión deste exército é «loitar e gañar as guerras da nosa nación, achegando unha rápido e sostido dominio por terra por medio de todo tipo de operacións e o espectro completo do conflito, en apoio dos comandantes combatentes». Este exército intervén en conflitos por todo o mundo e é a maior forza terrestre ofensiva e defensiva dos Estados Unidos.

## Notas
Cowboy

[miniatura|Imaxe típica dun *cowboy.* Cadro de [Charles Marion Russell (1864-1926).]]
Un ***cowboy*** (en galego **vaqueiro**) é o encargado das tarefas relacionadas coa gandaría en gran parte de América do Norte, tradicionalmente a cabalo, e que moitas veces realiza outras moitas tarefas relacionadas co rancho. O histórico cowboy estadounidense de finais do século XIX xurdiu das tradicións de *vaqueiros* do norte de México e converteuse nunha figura de especial significado e lenda. Ademais do traballo do rancho, algúns cowboys traballan ou participan en rodeos. As **cowgirls**, definidas como tal a finais do século XIX, tiveron un papel histórico menos documentado, pero no mundo moderno establecéronse a capacidade de traballar en tarefas practicamente idénticas e obtiveron un considerable respecto polos seus logros. Tamén hai traballadores do gando en moitas outras partes do mundo, particularmente en América do Sur e Australia, que realizan un traballo semellante ó do cowboy nos seus respectivos países.

O seu estilo de vida e traballo foi herdado dos mexicanos que viviron no actual territorio texano e a súa crianza do gando introducido polos españois dende o século XVI. Foi idealizado como o protagonista de numerosas historias románticas que se inclúen no chamado xénero wéstern. A súa figura adquiriu transcendencia na segunda metade do século XIX co xurdimento das rutas gandeiras dende Texas e Chihuahua cara ó norte dos Estados Unidos despois da guerra civil, cando o transporte dos animais por terra requiría de xinetes de gran destreza e resistencia.

## Notas
Buffalo Bill

**William Frederick** "**Buffalo Bill**" **Cody**, nado o 26 de febreiro de 1846, e finado o 10 de xaneiro de 1917, foi un explorador, cazador de bisonte e artista estadounidense. Naceu en Le Claire, Iowa, mais viviu durante varios anos na cidade natal do seu pai, Toronto, antes de que o familiar regresado ó Medio Oeste e se asentase no Territorio de Kansas.

Buffalo Bill comezou a traballar moi novo, con once anos, logo da morte do seu pai. Converteuse en xinete da Pony Express con catorce anos. Durante a guerra civil estadounidense, serviu á Unión dende 1863 até o remate da guerra en 1865. Despois serviu como explorador civil para o Exército dos Estados Unidos de América durante as guerras indias, recibindo a Medalla de Honra en 1872.

Unha das figuras máis pintorescas do Vello Oeste, a lenda de Buffalo Bill comezou a espallarse cando só tiña 23 anos. Pouco despois comezou a actuar nos seus espectáculos do Salvaxe Oeste, no que se representaban temas cowboy e episodios da fronteira e as guerras indias. Fundou a ''Buffalo Bill's Wild West* en 1883, levando a súa compañía de espectáculos en xiras polos Estados Unidos e, en 1887 en Gran Bretaña e Europa.

## Véxase tamén 
### Bibliografía 
* Cody, William F. (1879). *The Life of Hon. William F. Cody Known as Buffalo Bill the Famous Hunter, Scout and Guide: An Autobiography*. Hartford, Connecticut: Frank E. Bliss. A  facsimile edition was published in 1983 by Time-Life Books as part of its 31-volume series *Classics of the Old West*.
* Cunningham, Tom F. (2007) .*Your Fathers Ghosts: Buffalo Bill's Wild West in Scotland*. Edinburgh: Black and White Publishing. .
* Gallop, Alan (2001). *Buffalo Bill's British Wild West*. Stroud: Sutton. .
* Griffin, Charles Eldridge (2010). *Four Years in Europe with Buffalo Bill*. Lincoln: University of Nebraska Press. .
* Haywood, Robert. (1993). "Unplighted Troths: Causes for Divorce in a Frontier Town Toward the End of the Nineteenth Century." *Great Plains Quarterly* 1, no. 1.
* Jonnes, Jill (2010), *Eiffel's Tower: And the World's Fair where Buffalo Bill Beguiled Paris, the Artists Quarreled, and Thomas Edison Became a Count''. Nova York: Penguin. .
Pony Express

O **Pony Express** foi un servizo de correo que entregaba mensaxes, xornais, e correo. Foi fundado por William H. Russell, Alexander Majors e William B. Waddell, todos notables no negocio de transporte de mercadorías. Comezaba en St. Joseph (Missouri) e chegaba até Sacramento (California). Estivo operativo dende abril de 1860 até novembro de 1861. As mensaxes levábanse a cabalo ó longo de pradeiras, chairas, desertos e montañas. Reduciu o tempo que tardaba o correo en chegar dende o océano Atlántico ó océano Pacífico a dez días.

Ó viaxar por unha ruta lixeiramente máis curta e empeegar xinetes no canto de dilixencias, os fundadores do *Pony Express* agardaban lograr un servizo máis rápido e seguro e conseguir un contrato exclusivo co goberno.

O *Pony Express* demostrou que podía facerse un sistema unificado transcontinental e funcionar duranto todo o ano, algo que antes se vía imposible. Dende que foi substituído polo telégrafo e a primeira vía férrea transcontinental, o *Pony Express* pasou a formar parte da épica do Vello Oeste.

miniatura|Publicidade de Pony Express.|esquerda

## Notas 
## Véxase tamén 
### Bibliografía 
* 
### Ligazóns externas 
* Historia polo miúdo do Pony Express  
* St. Joseph Museum Inc., Historia do Pony 
* Estación Hollenberg do Pony Express
Medalla de Honra

A **Medalla de Honra** (en ) é a máxima condecoración entregada nas Forzas Armadas dos Estados Unidos. É coloquialmente coñecida, aínda que de xeito errado, como a Medalla de Honra do Congreso (*Congressional Medal of Honor*) xa que é entregada polo Presidente quen a presenta "en nome do Congreso dos Estados Unidos"." O criterio para a súa entrega é *"valentía e intrepidez con risco da propia vida, alén da chamada do deber, estando en combate contra un inimigo dos Estados Unidos"*.

Todos os membros das Forzas Armadas poden ser condecorados coa Medalla, e cada unha das súas pólas conta cun deseño propio, agás o Corpo de Marines e os Gardacostas, que reciben a mesma versión que a Armada. A Medalla adoita ser entregada persoalmente polo Presidente dos Estados Unidos de América ó condecorado ou, no caso de que se outorgue a título póstumo, a unha persoa que a recolle no seu nome. Xa que é unha medalla de alto nivel, recibe protección especial das leis estadounidenses.

A Medalla de Honra é unha das dúas condecoracións de colar outorgadas polas Forzas Armadas dos Estados Unidos, e é a única que se entrega ós membros das mesmas. O grao de Comandante da Lexión do Mérito autorízase para dignatarios non estadounidenses, usualmente equivalentes a xefes militares do gabinete dos Estados Unidos. O persoal do exército pode ser condecorado co grao de Lexionario da Lexión do Mérito, que é unha medalla tradicional suspendida.

[miniatura|[Anverso do dólar de prata conmemorativo da Medalla de Honra (2011).]]

En 2011, a Casa da Moeda dos Estados Unidos emitiu, co gallo do 150 aniversario desta condecoración, o coñecido como dólar de prata conmemorativo da Medalla de Honra.

## Notas
Xoán Ninguén

***Xoán Ninguén*** (en inglés *Meet John Doe*) é un filme estadounidense de 1941 dirixido por Frank Capra e protagonizado por Gary Cooper e Barbara Stanwyck.

Foi emitido na TVG o 20 de setembro de 2002.

## Argumento 
Cando un poderoso empresario compra un xornal e despide case todo o persoal, Ann, unha audaz xornalista, decide publicar no seu derradeiro artigo unha carta falsa en que se anuncia o próximo suicidio dun dos empregados despedidos, que firme como "John Doe". O éxito do artigo é tal que o xornal decide buscar un John Doe, para o que contrata un vagabundo, antigo xogador de béisbol, que se converte nunha personaxe moi popular e un líder de opinión. John Doe non está só, senón que ten o seu mellor amigo, The Colonel, que lle lembrará que cousas son importantes na vida. Cando o protagonista descobre de que xogo está a ser vítima pensa en suicidarse ante os seus seguidores.

## Elenco 
* Gary Cooper como John Doe/Long John Willoughby
* Barbara Stanwyck como Ann Mitchell
* Edward Arnold como D.B. Norton
* Walter Brennan como The Colonel
* Spring Byington como Mrs. Mitchell
* James Gleason como Henry Connell
* Gene Lockhart como Mayor Lovett
* Rod La Rocque como Ted Sheldon
* Irving Bacon como "Beanie"
* Regis Toomey como Bert Hansen (acreditado como 'Bert')
* J. Farrell MacDonald como "Sourpuss"
* Harry Holman como Mayor Hawkins
* Warren Hymer como "Angelface"
* Pierre Watkin como Hammett
* Sterling Holloway como Dan
* Harry Davenport como Former Bulletin Owner (sen acreditar) 

## Notas 
## Véxase tamén 
### Ligazóns externas 
* Six Screen Plays by Robert Riskin (1997), editado e introdución de Pat McGilligan, UC Press E-Books Collection.
* Screenplay en Dailyscript.com.
Arneiro

O **arneiro**, ou **arneste**

A orde conta con varias especies. Son organismos con coiraza cónica ou cilíndrica que se atopan habitualmente apegados a superficies rochosas da costa, a crustáceos como mexillóns, ou a estruturas artificiais como os cascos dos barcos.

En Galicia destaca a especie invasora *Austrominius modestus*, que describiu Darwin en 1854 e que é orixinaria de Australia e Nova Zelandia. Foi introducida por dispersión natural en 1943 pola costa sueste do Reino Unido, estendéndose despois por Galicia nos anos 50 ; inda que desde aquela a súa poboación foi diminuíndo. Esta especie é competidora con *Semibalanus balanoides* e *Chthamalus montagui*.

## Galería

Ficheiro:CornishBarnacles.JPG|Arneiros, posiblemente *Chthamalus stellatus*, e algunha lapa nunha zona de intermareal da costa de Newquay, Cornualla, Inglaterra.
Ficheiro:Mussels_%26_Barnacles_on_the_Kerry_coast,_Ireland.jpg|Mexillóns da especie *Mytilus edulis* con arneiros que poderían ser *Chthamalus spp.* ou *Semibalanus balanoide* na costa de Kerry, Irlanda.
Ficheiro:Zoanthids_and_barnacles.jpeg|Cnidarios e aneiros, que son sésiles, competindo polo espazo da zona intermareal.

## Notas
Beira, Beira, Carral

**Beira** é un lugar da parroquia de Beira no concello coruñés de Carral na comarca da Coruña. Tiña 70  habitantes no ano 2016 segundo datos do INE dos cales 41 eran homes e 29 eran mulleres.

## Lugares e parroquias
### Lugares de Beira
### Parroquias de Carral
## Notas
La Verdad (Corcubión)

***La Verdad*** foi un periódico publicado en Corcubión en 1903.

## Historia e características 
Subtitulado *Periódico semanal defensor de los intereses del partido judicial*, apareceu en abril de 1903. Dirixido por Emilio Waldemar. Foi voceiro do deputado a Cortes polo distrito Ramón Sanjurjo Neira. Mantivo enfrontamentos con *El Eco de Mugía*. Debeu ter curta vida.

## Notas 
## Véxase tamén 
### Outros artigos 
* Lista de publicacións impresas da provincia da Coruña
### Ligazóns externas 
* A prensa de Corcubión ao servizo da Costa da Morte desde 1890 (2ª parte)
Atonalidade

A **atonalidade** (do grego *α*: ‘sen’ e *τόνος* *tónos* 'tonalidade') é o sistema musical que carece de toda relación dos tons dunha obra cun ton fundamental e de todos os lazos harmónicos e funcionais na súa melodía e acordes, sen estar suxeito ás normas da tonalidade.

Ao sistema oposto da atonalidade non se lle debe de chamar "tonalismo", senón, «sistema tonal».

Máis especificamente, o termo describe a música que non se axusta ao sistema de xerarquías tonais que caracterizaba ao son da música europea entre o século XVII e os primeiros anos do XX.

Os centros tonais substituíron gradualmente os sistemas de organización modal que se desenvolveron desde o 1500 e que culminaron co establecemento do sistema de modo maior e menor entre fins de século XVI e mediados do XVII.

Un oínte atento a obras particularmente dos períodos Barroco, Clásico ou Romántico, ou obras como unha ópera de Antonio Vivaldi, unha sonata de Beethoven (1770-1827), é capaz de advertir o final poucos compases antes de que finalice un fragmento.

O sistema tonal é o substrato en que se basearon case todos os compositores entre 1600 e 1900. Nesas obras musicais existe un son que actúa como centro de atracción de toda a obra. Aínda que no transcurso da mesma cambiouse moitas veces de centro tonal por medio de modulacións, por convención cara ao final sempre prevalecía a forza dese núcleo orixinal e a composición terminaba ao chegar á tónica, ou sexa o son de atracción (en grego *τόνος* significa ‘tensión’).

O principio básico da atonalidade consiste en que ningún son exerza atracción sobre calquera outro son que se atope nas súas proximidades. Por iso o oínte non pode predicir nin sequera unha nota antes, si está ao final dunha frase musical (a cal, aparentemente, cesa en calquera momento) sinxelamente porque non existiu ningún centro tonal.

## Notas
## Véxase tamén
### Bibliografía 
* Música y educación: Revista trimestral de pedagogía musical, 0214-4786, Ano nº 19, Nº 66, 2006, páxs. 51-74. Autores:José Antonio Ordoñana Martín, Arantza Almoguera Martón, Fernando Sesma, Ana Laucirica Larrinaga
La Unión Ibérica (A Habana)

***La Unión Ibérica*** foi un periódico editado na Habana en 1919.

## Historia e características 
Semanario que apareceu o 20 de setembro de 1919. Dirixido por Jerónimo Figueroa Domenech, entre os seus colaboradores figuraba "Fray Jerónimo". O seu programa era defender os emigrantes españois e atacar o rexionalismo. Tiña como lema "Una Patria (España), un Ideal (la Unión), una Raza (La Ibérica) y un Idioma (El Español)". Publicou algúns textos literarios. Tivo unha duración breve.
 
## Véxase tamén 
### Bibliografía 
* 

### Outros artigos 
* Publicacións impresas da diáspora galega
A Mella, Beira, Carral

**A Mella** é un lugar da parroquia de Beira no concello coruñés de Carral na comarca da Coruña. Segundo o INE en 2016 tiña catorce habitantes (oito homes e seis mulleres).

## Lugares e parroquias
### Lugares de Beira
### Parroquias de Carral
## Notas
Carral, Paleo, Carral

**Carral** é un lugar da parroquia de Paleo no concello coruñés de Carral na comarca da Coruña e a capital administrativa do concello. Tiña 2.497 habitantes no ano 2016 segundo datos do INE dos cales 1.219 eran homes e 1.278 eran mulleres.

## Lugares e parroquias
### Lugares de Paleo
### Parroquias de Carral
## Notas
Astilleros Gondán

**Astilleros Gondán** é unha empresa naval asturiana con sede nas Figueiras, Castropol, na ría de Ribadeo.

Adícase á fabricación de buques pesqueiros de alta tecnoloxía, remolcadores, buques auxiliares, patrulleiras, buques militares e de pasaxeiros. Leva construídos máis de 300 buques.

## Historia 
As orixes da empresa están nun pequeno obradoiro adicado a facer buques de pesca litoral en madeira. En 1925, fúndase Astilleros Gondán e trasládanse á localización actual. En 1969, inician a construción de pesqueiros en aceiro, construíndo 100 en 10 anos. En 1978, comezan a fabricar buques para armadores estranxeiros. En 1995, comezou a fabricación de todo tipo de buques. En 2009, iniciou a construción de buques en fibra de vidro.

## Fabricación 
Ó longo da súa historia, de fabricar só barcos de pesca a nivel España pasou á internacionalización cunha gran diversidade de barcos, dende catamaráns de pasaxe a patrulleiras para a Garda Civil ou países estranxeiros, pasando por buques de subministración a estacións petrolíferas, remolcadores ou barcos-escola.

## Instalacións
*Porto de As Figueiras, base da "división aceiro"'.
*Planta de Castropol (Porto da Veiga), base da "división fibra".
*Polígono Industrial de Barres.

Gondán ten certificacións ISO 9001, ISO 14001 e OHSAS 18001.

## Recoñecementos
* *Stril Luna*, buque de apoio a plataformas petrolíferas, elixido buque do ano en Europa en 2014.
* Premio Familia Empresaria de Asturias 2015.
* Premio de OSJ polo buque *Edda Ferd* de mantemento de torres eólicas en 2017.
* Premios ao Impulso empresarial 2021 do Idepa (Instituto de Desarrollo Económico del Principado).

## Notas
## Véxase tamén 
### Ligazóns externas 
* Sitio oficial
Jerónimo Figueroa Domenech

**Jerónimo Figueroa Domenech**, nado no Pindo (Carnota) cara a 1862 e finado en Madrid o 2 de novembro de 1929, foi un escritor e xornalista galego.

## Traxectoria 
Fillo de Jerónimo Figueroa, alcalde de Corcubión de 1858 a 1861, e María Domenech. Foi director da banda de Corcubión en 1884. Editou en Corcubión en 1890 o periódico *El Adelanto* xunto a Antonio Porrúa. Marchou a México, onde publicou obras históricas. Residiu uns anos en Madrid. Pasou despois a Cuba e fundou na Habana en 1919 a revista *La Unión Ibérica*. Regresou a Madrid en 1921 e presentou no Ministerio de Fomento varios inventos para obter patente. Colaborou na revista *Nerio* e publicou en 1925 o artigo "El Corcubión de antaño" en *La Voz de Galicia*. Tamén colaborou en *Región Gallega*, *El Noroeste* e *El Ideal Gallego* e no periódico madrileño *El Globo*.

## Obras 
* *Guía general descriptiva de la República Mexicana* (2 tomos). Ramón de S. N. Araluce, 1899.
* *La revolución y sus héroes. Crónica de los sucesos politicos ocurridos en México desde octubre de 1910 á mayo de 1911*. Herrero hermanos, 1911.
* *Veinte meses de anarquía. Crónica de los sucesos políticos ocurridos en México desde julio de 1911 a febrero de 1913; el interregno político, la administración Maderista, D. Félix Díaz y la decena trágica*. Herrero hermanos, 1913.

## Vida persoal 
Casou en México con Juana Cedillo e tivo dúas fillas: América e Juana Figueroa Cedillo.

## Notas 
## Véxase tamén 
### Bibliografía 
* , Luís (9/12/2019) "Jerónimo Figueroa quiso vivir y morir en Corcubión y no pudo" *La Voz de Galicia* .
### Ligazóns externas 
* A prensa de Corcubión ao servizo da Costa da Morte desde 1890 (1ª parte) 
* J. Figueroa Domenech: "Un gran salto de auga. Os misterios do Pindo" (1924)
O Paraíso, Paleo, Carral

**O Paraíso** é un lugar da parroquia de Paleo no concello coruñés de Carral na comarca da Coruña. É unha continuación cara ao sur do núcleo urbano de Carral.

## Lugares e parroquias
### Lugares de Paleo
### Parroquias de Carral
Patrologia Latina

A ***Patrologia Latina*** é unha enorme colección de textos cristiáns da Antigüidade, da Antigüidade tardía e de textos medievais que contén os escritos dos Pais da Igrexa que escribiron en latín e outros autores eclesiásticos en 217 volumes, publicada por Jacques-Paul Migne entre 1844 e 1855; os tomos de *índices* até un total de 221 publicáronse entre 1862 e 1865.

## Historia 
Aínda que se trata de reimpresións de edicións antigas que conteñen a miúdo algúns erros, as series publicadas por Migne son aínda utilizadas polos investigadores e especialistas na Antigüidade e a Idade Media por mor da súa accesibilidade e sobre todo porque numerosos textos xa non poden atoparse senón aquí, abandonados como foron pola edición moderna. Desde este punto de vista, pódese dicir que a *Patrologia* de Migne é comparábel aos *Monumenta Germaniae Historica.* Con todo, a *Patrologia Latina* é unha parte do *Patrologiae Cursus Completus*, cuxa segunda parte constitúe a *Patrologia Graeca* que contén as obras patrísticas medievais en grego medieval xunto á súa tradución ao latín.

A *Patrologia latina* inclúe máis de mil anos de obras latinas desde Tertuliano ao papa Inocencio III en 217 volumes: os volumes 1 a 73 van de Tertuliano a Gregorio de Tours e foron publicados entre 1844 e 1849; os volumes 74 a 217 van desde o papa Gregorio I a Inocencio III e foron publicados entre 1849 e 1855. Aínda que a colección conclúe en 1216, despois do deceso de Inocencio III, Migne desexaba orixinariamente incluír todos os documentos até a Reforma, propósito quizais excesivo, pero certos comentarios, biografías, documentos, bibliografías e outros documentos asociados como apéndice ás obras precedentes publicadas foron incluídos no *corpus* principal. Na actualidade, a colección completa é accesíbel en Internet a través de *Documenta Catholica Omnia*.

O material que serviu á impresión da *Patrologia latina* foi destruído polo lume en 1868, pero con axuda de Edicións Garnier foi restaurado e algunhas novas edicións puideron ser impresas.

## Índice de volumes e autores 
## Véxase tamén 
### Ligazóns externas 
* Patrologia Latina (html) vol. 1-221; ed. 1844-1855, 1862-1865; Jacques Paul Migne
* Catálogo completo de volumes da PL en Google Books e Gallica e Internet Arquive
* Base de datos dixitalizada da *Patrologia Latina* en Documenta Catholica Omnia
* Numerosas edicións latinas e gregas con tradución ao francés .
* Dixitalizacións en Google books, Gallica e Internet Archive
* Dixitalizacións na Penn State University
* e-Texte  no *Corpus Corporum* (ed. Ph. Roelli, Mittellateinisches Seminar, Universität Zürich)

### Outros artigos
* Patrologia Graeca - obras en grego, 161 volumes.
* Patrologia Orientalis, que inclúe obras dos autores orientais, en siríaco, armenio e árabe. Engadida após a morte de Migne.
Aeroporto de Klagenfurt

O **aeroporto de Klagenfurt** , tamén coñecido como **aeroporto de Kärnten**, é un aeroporto que serve a Klagenfurt, a sexta cidade máis grande de Austria. Atópase na veciñanza de Annabichl, a si 2,8 quilómetros ao norte do centro da cidade. Opera principalmente voos a destinos de vacacións e metropolitanos europeos.

## Aeroliñas e destinos
## Véxase tamén 
### Ligazóns externas 
* Web do aeroporto

## Notas
Soavila, Cañás, Carral

**Soavila** é un lugar da parroquia de Cañás no concello coruñés de Carral na comarca da Coruña. Tiña 40 habitantes no ano 2016 segundo datos do INE dos cales 19 eran homes e 21 eran mulleres.

## Lugares e parroquias
### Lugares de Cañás
### Parroquias de Carral
## Notas
## Véxase tamén 
### Outros artigos 
* Lugares de Carral
Warframe

***Warframe*** é un shooter en terceira persoa *free-to-play* desenvolvido por Digital Extremes para Microsoft Windows, PlayStation 4 e Xbox One. En *Warframe* os xogadores controlan os Tenno, unha raza de antigos guerreiros que espertan despois dun soño crioxénico para loitar unha guerra contra diferentes faccións usando traxes biomecánicos de forma remota, os chamados *warframes*, canalizando as súas diferentes habilidades.

Digital Extremes comezou a beta pechada de *Warframe* o 24 de outubro de 2012, e tras varias versións posteriores a beta aberta lanzouse o 25 de marzo de 2013. A versión para PlayStation 4 publicouse en novembro de 2013, mentres que a versión de Xbox One publicouse o 2 de setembro de 2014.*Warframe* recibiu críticas mixtas, cunha puntuación de 68 sobre 100 en Metacritic baseada en nove críticas. A versión para PS4 obtivo unha puntuación de 64 sobre 100 en Metacritic.

## Notas
El Adelanto (Corcubión)

***El Adelanto*** foi un periódico publicado en Corcubión en 1890.

## Historia e características 
Apareceu en 1890. Periódico manuscrito por Antonio Porrúa e Jerónimo Figueroa Domenech. Parece que o periódico se ía facer con “policopy”, pero as pranchas molláronse e derramáronse. Conseguiron unha pequena imprenta de Londres que non puideron usar por descoñecer o seu funcionamento. Publicáronse 3 números.

## Véxase tamén 
### Outros artigos 
* Lista de publicacións impresas da provincia da Coruña
### Ligazóns externas 
* A prensa de Corcubión ao servizo da Costa da Morte desde 1890 (1ª parte)
Antonio Porrúa

**Antonio Porrúa Rodriguez**, finado en Corcubión o 3 de marzo de 1893, foi un médico, político e xornalista galego.

## Historia e características 
Médico da cadea do partido xudicial de Corcubión e dende 1863 médico de Beneficencia Municipal. Foi elixido alcalde de Corcubión o 10 de abril de 1863 e permaneceu no cargo ata o 6 de xaneiro de 1865. En 1887 foi nomeado director de Sanidade Marítima do Porto. En 1890 publicou o periódico *El Adelanto* xunto a Jerónimo Figueroa Domenech.

## Recoñecementos 
*Comendador ordinario da Real Orde de Isabel a Católica, 1871.
*Ingresou na Orde Civil de Beneficencia con cruz de primeira clase en 1881.

## Véxase tamén 
### Ligazóns externas 
* Los Porrúa y sus casas
Aeroporto de Shanghai-Pudong

O **aeroporto internacional de Shanghai-Pudong** (IATA: **PVG**, ICAO: **ZSPD**) é un dos dous aeroportos internacionais de Shanghai e un dos principais centros de conexións por aire da China. O aeroporto serve principalmente voos internacionai, mentres que o outro aeroporto da cidade, o de Shanghai-Hongqiao, opera sobre todo voos domésticos e rexionais. Está situado a uns 30 quilómetros ao leste do centro da cidade.

O aeroporto é o principal centro de conexións para China Eastern Airlines e Shanghai Airlines, e un gran centro de conexións internacional para Air China, ademais de ser un centro secundario de China Southern Airlines. Tamén é un centro de conexións para as aeroliñas privadas Juneyao Airlines e Spring Airlines, é un centro de conexións de carga na zona Asia-Pacífico para UPS Airlines e DHL Aviation.

O aeroporto de Pudong ten dúas terminais de pasaxeiros principais, flanqueadas en ámbolos dous lados por catro pistas de aterraxe paralelas. Dende o ano 2016 está planeada a construción dunha terceira terminal de pasaxeiros, unha terminal satélite e dúas pistas máis coa intención de incrementar a súa capacidade dos 60 aos 80 millóns de pasaxeiros anuais e para poder manexar seis millóns de toneladas de carga.

O aeroporto de Pudong é o terceiro do mundo en termos de carga, con 3,4 millóns de toneladas en 2016. Nese mesmo ano pasaron polas súas instalacións 66 002 414, sendo o segundo aeroporto máis concorrido da China, o quinto de Asia e o noveno do mundo.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Hunga Tonga

**Hunga Tonga-Hunga Haʻapai** é unha illa volcánica localizada a 30 quilómetros ó sur-sueste de Fonuafoʻou (tamén coñecida como Illa Falcon), e que forma parte de Tonga.

O volcán forma parte do altamente activo arco volcánico Tonga-Illas Kermadec, unha zona de subdución que se estende dende Nova Zelandia até Fiji. O volcán atópase preto de 100&nbsp;km preto dunha zona de grande actividade sísmica. O magma é formado pola fusión de dúas placas tectónicas, unidas por derretemento por mor da presión e temperaturas altas, e as rochas superaquecidas son forzadas cara a superficie. O arco insular é formado no límite converxente onde a placa pacífica sobe sobre a placa indoaustraliana.

## Notas 
## Véxase tamén 
### Ligazóns externas 
* Lista de illas de Tonga
ISO 9000

**ISO 9000** é unha norma de xestión da calidade internacional da Organización Internacional para a Estandarización (ISO).
dereita|200px
Para a certificación nesta norma debe ser feita unha auditoría por outra organización allea que debe ser quen garanta o cumprimento da normativa ISO así como a súa validez. Estas certificacións deben ser renovadas periodicamente e debe haber un seguimento das mesmas.

* ISO 9000 Vocabulario da calidade
* ISO 9001 Modelo para o sistema de xestión
* ISO 9003 Modelo para produción
* ISO 9004 Directivas para mellorar o uso

## Véxase tamén
### Ligazóns externas
* AENOR.Normas UNE
* Normas ISO  e
Burgo das Nacións

O **Burgo das Nacións** é un complexo residencial situado en Vite (Vista Alegre), construído con carácter provisorio en 1965 para albergar os peregrinos que viñan a Santiago de Compostela nese Ano Santo Xacobeo.

## Características
Foi explotado pola Administración Turística Española e chegou a ter unha capacidade de preto de 4&nbsp;000 prazas distribuídas en 47 pavillóns. Rematado o Xacobeo 1965, este conxunto de módulos, construídos con materiais lixeiros e efémeros, cubriu deficiencias e albergou institucións necesitadas de instalacións: foi residencia de posgraduados, aulario de varias especialidades universitarias, sede da imprenta da Universidade e da súa gardería e acolleu as dependencias da Policía Nacional, entre outros usos.

En 1979 a Universidade de Santiago comezou a utilizar o Burgo das Nacións como residencia universitaria mixta e, no curso académico de 1986-87, iniciáronse as obras do edificio da actual residencia de estudantes, que ocupa unha parte do complexo inicial, fronte ao Auditorio de Galicia, obras que remataron no curso 1992-93.

## Véxase tamén 
### Ligazóns externas 
* Residencia Universitaria Burgo das Nacións, USC.
Métrica (homónimos)

*Métrica (matemáticas), distancia que define un espazo métrico.
*Métrica (poesía), arte que trata da medida o estrutura dos versos, das súas clases e das distintas combinacións que con eles poden formarse.
Recaré, Bembrive, Vigo

**Recaré** é un lugar da parroquia de Bembrive, no concello pontevedrés de Vigo, na comarca de Vigo. Segundo o IGE, en 2022 tiña 301 habitantes (150 homes e 151 mulleres).

En 1996 aprobouse o Plan Parcial Recaré para urbanizar a zona, a carón da autovía A-55, mais foi anulado polo Tribunal Superior de Xustiza de Galicia por mor dun defecto de forma no proceso de notificación a un dos afectados. En 2001, con Lois Pérez Castrillo como alcalde, retomouse o proxecto. A Inmobiliaria Recaré tiña previsto construír un centro comercial, e o proxecto está recollido no Plan Xeral de Ordenación de 2008. En 2017 levouse de novo á xerencia de urbanismo local, e Consellería de Medio Ambiente da Xunta de Galicia emitiu un informe favorable en decembro de 2017.

## Lugares e parroquias 
### Lugares de Bembrive 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Segundo Rey Fernández

**Segundo Rey Fernández**, nado en Corcubión nos anos oitenta do século XIX e finado no mesmo concello o 20 de xullo de 1953, foi un industrial e xornalista galego.

## Traxectoria 
Fillo de Joaquín Rey e Francisca Fernández Tomé. Traballou como oficial do Rexistro da Propiedade e como administrador dos automóbiles de liña. Foi director da revista *Nerio*. Foi elixido directivo do Liceo de Artesanos en varias ocasións. Co golpe de Estado do 18 de xullo de 1936 sufriu persecución soterrada polos falanxistas locais: hostilidades, trabas, restricións e obstáculos.

## Vida persoal 
Casou en Fisterra con Rosina Muñoz Insua o 3 de xullo de 1907.

## Véxase tamén 
### Ligazóns externas 
* Las desgracias de la familia Rey Muñoz, de Corcubión, en los tiempos del odio
PYMAR

**PYMAR** (Pequeños y Medianos Astilleros en Reconversión) é unha Sociedade Anónima constituída en 1985 por estaleiros privados españois para defender os intereses da construción naval privada en España e en Europa, ten sede en Madrid.

A asociación está constituída por 19 estaleiros privados e traballa en coordinación co Estado Español e as comunidades autónomas con industria naval. En 2017 os estaleiros asociados a PYMAR asinaron 35 contratos para a construción de buques por un total de 832 millóns de euros, o 60% dos cartos en estaleiros galegos.

## Historia
miniatura|Campaña a prol do Tax Lease de PYMAR.
A asociación xurdiu como un Fondo Patrimonial de Garantías. Os estaleiros e algunhas administracións, podían facilitar avais por un valor sete veces superior aos fondos reais que tiñan depositados nas contas. O fondo foi disolto en 2011 cunhas perdas de 320 millóns de euros. Naval Gijón e Astilleros de Huelva, con máis de 150 millóns, Astilleros de Sevilla 60 millóns, Construcciones Navales Juliana 100 millóns, Vulcano 62 millóns, Factoría Naval de Marín 57 millóns e o desaparecido estaleiro vigués M. Cíes.

En 2016 conseguiron gañar os recursos contra o tax lease.

## Membros de PYMAR
* Astilleros José Valiña
* Nodosa S.L.
* Factorías Vulcano, S.A.
* Construcciones Navales P. Freire, S.A.
* Astilleros Cardama
* Hijos de J. Barreras, S.A.
* MetalShips & Docks
* Astilleros Gondán, S.A.
* Astilleros Armón, S.A. (Navia, Xixón, Vigo)
* Astander
* Astilleros de Mallorca
* Zamakona Yards (Bilbao, Pasaia e illas Canarias)
* Astilleros de Murueta (Murueta e Erandio)
* Astilleros Balenciaga
* Construcciones Navales del Norte
* Astilleros Canarios, S.A. (ASTICAN)

## Mellor buque construído en España
Dende 2009 a Asociación de Ingenieros Navales y Oceánicos de España (AINE) entrega o premio ao mellor buque construído en España.

## Notas
## Véxase tamén 
* Tax lease

### Ligazóns externas 
* pymar.com
O Cepedo, Quembre, Carral

**O Cepedo** é un lugar da parroquia de Quembre no concello coruñés de Carral na comarca da Coruña. Segundo o Instituto Galego de Estatística, en 2024 tiña 34 habitantes (19 homes e 15 mulleres).

## Notas 
## Lugares e parroquias
### Lugares de Quembre 
### Parroquias de Carral
Cimadevila, Quembre, Carral

**Cimadevila** é un lugar da parroquia de Quembre no concello coruñés de Carral na comarca da Coruña. Tiña 31 habitantes no ano 2016 segundo datos do INE dos cales 17 eran homes e 14 eran mulleres.

## Lugares e parroquias
### Lugares de Quembre 
### Parroquias de Carral
## Notas
Javier Chércoles Blázquez

**Javier Chércoles Blázquez** nado en Caracas (Venezuela) en 1964, é un directivo do sector da moda.

## Traxectoria
É licenciado en Dereito pola UNED e Ciencias Económicas e Empresariais pola Universidade Complutense.

Entre 2000 e 2010 traballou para Inditex. Chércoles foi o encargado de confeccionar o Código Ético Interno de Conduta de Zara, documento que regula o funcionamento das fábricas que traballan para Inditex. Ten traballado para PwC. 

### En Bangladesh 
En 2008, Chércoles foi a Bangladesh para comprobar persoalmente a situación dunha fábrica en Dhaka, na que se sucedían abusos verbais e físicos, así como recortes de soldo. Chércoles recoñeceu que a fábrica estaba en condicións "moi pobres", pero asegurou que non había evidencia de que estivesen a fabricar para Inditex. Despois descubriu que estaba asociada a outra fábrica que si producía roupa para Zara. Os obradoiros estaban preto uns doutros, e Chércoles admitiu que era posible que transferisen parte da produción dun a outro sen a autorización nin coñecemento de Inditex. Como director de RSC decidiu afondar nos controis laborais na cadea de produción, medidas de control coas que non estaba de acordo a dirección de Inditex. En 2010 deixou o posto cobrando 1,57 millóns de euros. En abril de 2013 en Dacca, Bangladesh, derrubouse o edificio Rana Plaza e morreron 1134 traballadores. Foi contratado pola multinacional irlandesa Primark para pagar 14 millóns de euros ás vítimas. A finais de 2024, deixou Primark para asumir a dirección do Simon Institute, organización que impulsa, entre outros, un proxecto de responsabilidade corporativa promovido por Associated British Foods, matriz de Primark.

### Na universidade 
Recluíuse no mosteiro de Santo Domingo de Silos, durante seis meses para escribir a súa tese de doutoramento en inglés. Dende xuño de 2013 traballa como profesor na Universidade de Dacca, Bangladesh no Institute of Disaster & Vulnerability Management Studies.

## Obra
**Navigating into the Spider’s Web. Developing Resilience in the Wake of an Industrial Disaster in the Bangladesh Ready Made Garment Sector* (2012). Tese de doutoramento, dirixida por Alfred Vernis i Domènech. Universitat Ramon Llull.

## Notas 
## Véxase tamén 
### Outros artigos 
* Roupa
* Industria téxtil
* Colapso do Rana Plaza
* Precariedade laboral
* Sinistralidade laboral
* Dereito laboral
Cornplanter

**John Abeel III**, nado entre 1732 e 1746, e finado o 18 de febreiro de 1836, tamén coñecido como '''Gaiänt'wakê'* (*Gyantwachia* - ″o plantador″) ou *'Kaiiontwa'kon'* (*Kaintwakon'') en lingua seneca ou **Cornplanter**, foi un líder de guerra e diplomático seneca do clan do lobo. Como xefe militar, Cornplanter loitou na guerra franco-india e na guerra de Independencia dos Estados Unidos de América. En ámbalas dúas, os seneca e outras tres nacións iroquesas foron aliados dos británicos. Despois da guerra, Cornplanter liderou as negociacións cos Estados Unidos e asinou o tratado de Fort Stanwix (1784). Axudou a que os iroqueses se mantivesen neutrais durante a guerra indíxena do noroeste.

Despois da guerra, Cornplanter traballou para aprender máis sobre os xeitos europeos-americanos e convidou a quakers a estabelecer escolas en territorio seneca. Desilusionado pola pobre reacción do seu pobo perante a sociedade europea-americana, pechou as escolas e axudou ó movemento do seu medio irmán Handsome Lake de regresar á forma de vida e relixión tradicionais dos seneca. O goberno dos Estados Unidos garantiulle 1500 acres do antigo territorio seneca en Pensilvania en 1796 para "el e os seus herdeiros para sempre", o cal foi coñecido como o Trato Cornplanter.

Aínda ocupado polos seus descendentes e acollendo moitas das súas tumbas, o tratado foi planeado polo goberno federal para ser inundado como o sitio dun depósito artificial despois de 1965 logo de rematar encoro Kinzua no río Allegheny. Os restos de Cornplanter, os seus descendentes e un monumento de 1866 foron trasladados. Moitos dos residentes restantes foron obrigados a trasladarse á reserva india de Allegany da Nación Seneca de Nova York; deste xeito perderon a maioría das súas terras fértiles.

## Notas
Aeroporto da Cidade de México

O **aeroporto internacional da Cidade de México** , oficialmente **aeroporto internacional Benito Juárez da Cidade de México**, é un aeroporto que serve a zona metropolitana de Cidade de México. É o aeroporto máis concorrido de México e de toda Latinoamérica en termos de pasaxeiros e movementos de avións. O aeroporto é propiedade do Grupo Aeroportuario de la Ciudad de México e está operado por Aeropuertos y Servicios Auxiliares, unha empresa propiedade do goberno que tamén opera outros 22 aeroportos en todo o país.

No aeroporto da Cidade de México operan unhas 30 aeroliñas de pasaxeiros, tanto domésticas como internacionais, e 17 aeroliñas de carga. Como principal centro de conexións de Aeroméxico, a principal aeroliñas mexicana, o aeroporto converteuse non centro de conexións para a alianza SkyTeam. Tamén é un centro de conexións para Aeromar, Interjet e Volaris, e unha cidade focal para VivaAerobus. No ano 2016 un total de 41 710 254 pasaxeiros usaron o aeroporto, un 8,53% máis que o ano anterior.

Operando ao límite da súa capacidade, o aeroporto vai ser substituído por un novo que será construído a 16 quilómetros ao norte do actual, ao leste de Ecatepec.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Starlette

**Starlette** é un satélite artificial do CNES francés lanzado o 6 de febreiro de 1975 mediante un foguete Diamant B-P4 desde o Centro Espacial de Kourou.

## Características 
Starlette foi lanzado para servir como reflector pasivo desde o espazo co que realizar medidas xeodésicas de alta precisión. Para iso ía recuberto con 20 zonas feitas de aliaxe de aluminio e magnesio con base triangular contendo tres retrorreflectores láser cada unha. O satélite en si tiña forma esférica de 12&nbsp;cm de radio e 47,3&nbsp;kg de masa, cun núcleo de uranio 238 e molibdeno.

En 1993 lanzaouse un satélite practicamente idéntico co mesmo fin denominado Stella.

## Notas 
## Véxase tamén 
### Outros artigos
*Diamant B-P4
*Stella (satélite)
Tiburón de Groenlandia

O **tiburón de Groenlandia** ou **peixe momo** (*Somniosus microcephalus*) tamén coñecido en groenlandés como **eqalussuaq**, é unha especie de gran tiburón da familia *Somniosidae*, estreitamente relacionado coa especie *Somniosus antarcticus*. A distribución da especie está restrinxida ó norte do océano Atlántico e ó océano Ártico.

Ten a esperanza de vida máis longa de tódolos vertebrados (polo menos 392 ± 120 anos) e está entre as especies de tiburóns meirandes. Na súa adaptación á vida nas profundidades mariñas, ten a maior concentración de N-óxido de trimetilamina nos seus tecidos, o que fai que a súa carne sexa tóxica.

A carne de tiburón de Groenlandia tratada para reducir os niveis de toxinas é consumida en Islandia, un manxar coñecido como *kæstur hákarl*.

## Notas 
## Véxase tamén 
### Bibliografía 
* 
*
Stella (satélite)

**Stella** é un satélite artificial do CNES francés lanzado o 26 de setembro de 1993 mediante un foguete Ariane 4 desde o Centro Espacial de Kourou xunto co satélite SPOT 3.

## Características 
Stella é practicamente idéntico ao satélite Starlette, posto en órbita en 1975, e foi lanzado para servir como reflector pasivo desde o espazo co que realizar medidas xeodésicas de alta precisión. Para iso ía recuberto con 60 retrorreflectores láser grazas aos que se podían facer medicións cun centímetro de precisión. O satélite en si tiña forma esférica de 12&nbsp;cm de radio e 48&nbsp;kg de masa.

## Notas 
## Véxase tamén 
### Outros artigos
*Ariane 4
*Starlette
Real Sociedad Española de Química

dereita|miniatura|Portada do primeiro número de *Anales de la Sociedad Española de Física y Química*, primeira publicación da sociedade precursora da RSEQ

A **Real Sociedad Española de Química** (**RSEQ**) é unha sociedade científica española&nbsp;adicada ó desenvolvemento e divulgación da química, tanto no seu aspecto de ciencia pura como no das súas aplicacións. Ten a súa orixe en 1980 trala escisión da Real Sociedad Española de Física y Química que á súa vez foi fundada en 1903.

A finalidade da RSEQ é "facilitar o avance e a mellora da actividade científica, docente, investigadora e profesional nos eidos das ciencias químicas e a enxeñaría química".

A RSEQ é membro de EuCheMS (*European Association for Chemical and Molecular Sciences*) unha organización sen ánimo de lucro, fundada en 1970, que promove a cooperación entre sociedades científicas e técnicas europeas no eido da química.

## Presidentes da RSEQ 

* 1980-84: Joaquín Hernáez Marín
* 1985-88: Francisco Fariña Pérez
* 1989-92: Eldiberto Fernández Álvarez 
* 1993-96: Juan Antonio Rodríguez Renuncio
* 1997-01: Carlos Pico Marín
* 2001-06: Luís A. Oro Giral
* 2006-12: Nazario Martín León
* 2012- &nbsp;: Jesús Jiménez Barbero

## Notas
OU-320

A **OU-320** (na provincia de Ourense), é unha estrada da Rede Secundaria da Xunta de Galicia que une as localidades de Piñeira de Arcos (Sandiás) e A Ponte Noalla (San Cibrao das Viñas); atravesa os concellos de Sandiás, Allariz, Taboadela e San Cibrao das Viñas. Ten unha lonxitude de 19,32 quilómetros e iníciase nun cruzamento coa N-525 en Piñeira de Arcos (Sandiás) e finaliza nun cruzamento coa OU-538 na Ponte Noalla (San Cibrao das Viñas).

## Percorrido 
Desde o seu comezo ascende cara ao alto de Allariz. Pasa por Guimarás, Nanín, Allariz, Outeiro de Orraca, Gundiás, Taboadela, O Mesón de Calvos (a carón da estación de Taboadela) e chega á Ponte Noalla. A prolongación cara a Ourense é a OU-105.

No seu percorrido conserva varios fitos quilométricos da N-525.

Varios dos seus tramos son de titularidade municipal, nos núcleos urbanos das vilas de Allariz e Taboadela.

## Notas